Odnes stasjon

Odnes stasjon var en jernbanestasjon på den nedlagte Valdresbanen i Søndre Land kommune i Innlandet fylke. Den lå ved Valdresbanens laveste punkt,Iversen (1996), s. 103. like inntil Land sag og høvleri.

Stasjonen åpnet i 1902 da banen ble ført frem til Dokka. Helt i begynnelsen ble navnet skrevet Odnæs. Stasjonen ble nedgradert til stoppested og så holdeplass i 1968. Etter banens nedleggelse hadde Odnes status som sidespor.Bjerke & Holom (2004), s. 154. På 2010-tallet er det lagt veidekke over skinnegangen flere steder mellom Eina og Dokka, så noen faktisk togkjøring ved stasjonen er neppe mulig.

Odnes var fra gammelt av et regionalt kommunikasjonssentrum med dampskipsanløp og knutepunkt på en gammel postrute.Outtt om Milesteinsvegen Før Valdresbanen ble vedtatt lagt vestover fra Eina, ble det også vurdert å føre traseen til Odnes via Røykenvik og nordover langs Randsfjordens østre bredd, men slik ble det ikke. Tidlig i banens historie var det en viss trafikk knyttet til hotellene på Odnes, men for øvrig hadde mye av virksomheten ved stasjonen å gjøre med Land sag og høvleri, som drev videre også etter at banen ble nedlagt. Ellers har Dokka overtatt rollen som regionalt sentrum.

Odnes fikk stasjonsbygningAvbildet i Digitalt museum til åpningen i 1902. Den ble utvidet ca. 1940 ved Gudmund Hoel og Bjarne Friis Baastad.Dahl (1992), s. 89.Ifølge Iversen (1996) ble den gamle bygningen revet da NSB overtok, og en ny bygning oppført. Dette bekreftes imidlertid ikke av andre kilder. Bygningen brant ned i 2001.Bjerke & Holom (2004), s. 155. Det kan være vanskelig å identifisere stasjonens beliggenhet i dag.

 Referanser 

Litteratur





Eksterne lenker

Kategori:Jernbanestasjoner på Valdresbanen
Kategori:Nedlagte jernbanestasjoner i Norge
Kategori:Samferdsel i Søndre Land
Kategori:Jernbanestasjoner åpnet i 1902
Kategori:Jernbanestasjoner nedlagt i 1989
Kategori:Gudmund Hoel
Kategori:Bjarne Friis Baastad
Kategori:Søndre Lands historie
Kategori:Tidligere byggverk i Innlandet